《与沈仲律登大潮寺仍用前韵》
明代·沈晖

三年疲笃各殊方，一笑何期在我乡。促席喜闻深夜雨，登山况及早秋凉。

白云黄叶前朝寺，流水柴门野老庄。世事茫茫付身外，相逢且醉菊花觞。

作者简介：沈晖（？-1518），字时旸。宜兴人。明天顺四年（1460）二甲14名进士。官至副都御史，巡抚勋阳。弘治中，为南京兵部侍郎，被劾归。能诗，有魏晋风，善书法。有《豫轩集》。